title: "Saint Croix"
text: "Saint Croix [\u02c8kr\u0254\u026a] as en eilun faan d\u00f6n Amerikoons Jongfoomen Eilunen uun det eilunsk\u00f6\u00f6l faan d\u00f6n Letj Antilen. Det as m\u00e4'n gratens faan 213 km\u00b2 det gratst an m\u00e4'n iinwenertaal faan muar \u00fc\u00fcs 51.000 tu liker tidj det bef\u00f6lkringrikst eilun faan d\u00f6n Amerikoons Jungfoomeneilunen, wat en US-amerikoons b\u00fctjergebiit san. \u00dc\u00fcb't eilun lei a steeden Christiansted an Frederiksted.\n\nHistoore\nAt eilun wurd uurspr\u00fcngelk faan d\u00f6n Kariben an d\u00f6n Arawak besiidelt. Christof Kolumbus luniget 14. Nofember 1493 uun a nuurd faan't eilun an ded tu det a n\u00f6\u00f6m Santa Cruz (Spaans f\u00f6r Halig Kr\u00fcs). Bi'n \u00fctjen\u00f6lersaating m\u00e4 a bewenern faan't eilun kaam en spanjer an en kariibe am't leewent. De f\u00f6\u00f6rfaal feerd tu en krich, wat iarst tu aanj broocht hed, \u00fc\u00fcs a spanjern h\u00f6r kolonii \u00fc\u00fcb't eilun apded.\n\nUun det 17. juarhunert wurd det eilun faan ingeluners an holuners besiidelt. D\u00f6n bialen kolonien raaget dach bal uun't stridjen m\u00e4en\u00f6ler. Woorskiinelk ded diarfaan a holuner h\u00f6r siidlung ap. 1650 kaam en spaans floot faan fiiw skeb an 1200 saldooten faan Puerto Rico. Jo besaatet at eilun an maaget al a ingeluners duad. A spanjers wurd dach weleram kurt diar\u00fc\u00fcb faan a fransuusen ferdrewen. \n 13. J\u00fc\u00fcne 1733 wurd Saint Croix tu det Deensk Waastindien Kompanii ferkeeft. At kompanii lai neen w\u00e4\u00e4rt \u00fc\u00fcb't natschunaliteet faan a siidlers, diarfaan leet jo heer spaans juuden, fraans\u00f6\u00f6sk Hugenotten an ingels siidler deel.\n\n1917 wurd at eilun tu d\u00f6n Ferianigt Stooten ferkeeft.\n\nAmerikoonsk Jongfoomen Eilunen"